Mior Ahmat Zaudi

Mior Ahmat Zaudi bin Mior Ali (28 November 1952 – 1 Januari 2019) ialah seorang pelakon lelaki Malaysia yang membintangi ratusan drama dan puluhan filem.

 Kehidupan awal dan kerjaya 
Dilahirkan di Parit, Perak, beliau mula berlakon pada 1973 dan pernah bertugas sebagai eksekutif bahagian operasi di Pos Malaysia sebelum pencen. Selepas bersara, beliau menjalankan perniagaan menyediakan perkhidmatan sistem bunyi untuk majlis perkahwinan. Sepanjang hayatnya Mior telah membintangi pelbagai drama antaranya drama bersiri Spektra dan drama purba Kota Setia terbitan HVD Home Video (M) Sdn Bhd pada pertengahan 1990-an.

 Kematian 
Beliau telah meninggal dunia pada pukul 5:40 pagi, 1 Januari 2019 di Pusat Perubatan Universiti Kebangsaan Malaysia (PPUKM) akibat masalah jantung dan pendarahan otak. Beliau dimasukkan ke hospital sejak 28 Disember 2018 akibat demam panas. Jenazah beliau diuruskan di Masjid Nurul Ihsan, Cheras, Selangor sebelum dikebumikan di Tanah Perkuburan Cheras Perdana pada kira-kira pukul 11 pagi. Beliau meninggalkan sembilan anak daripada dua perkahwinannya.

 Rujukan 

Pautan luar


Kategori:Orang Malaysia berketurunan Melayu
Kategori:Muslim Malaysia
Kategori:Orang dari Perak
Kategori:Kelahiran 1952
Kategori:Kematian 2019
Kategori:Pelakon lelaki Malaysia
Kategori:Pelakon televisyen Malaysia
Kategori:Pelakon filem Malaysia